
Tisztelt Közgyűlés!
„Építészeti Értékvédelmi Támogatás 2015” – Megállapodás határidő módosítása
A Fővárosi Közgyűlés 1761/2015.(XII.02.) határozatában az ”Építészeti Értékvédelmi Támogatás 2015” pályázat odaítéléséről döntött.
Az ”Építészeti Értékvédelmi Támogatás 2015” keretéből a támogatott pályázók közül egy pályázó a szerződésben vállalt eredeti határidőre, az alábbiakban részletezett indok alapján, nem tudja elkészíteni a támogatással segített felújítási munkát, ezért kérelemmel fordult hivatalomhoz az eredeti határidő módosítása érdekében. 
A Szerződő felek által aláírt Megállapodás 8) pontja szerint „a munkálatok elvégzése határidejének módosítására csak egy alkalommal és legfeljebb egy évvel való meghosszabbítására csak a Támogató írásbeli hozzájárulásával van lehetőség”. 
Szakmai szempontok figyelembevételével a pályázó által ismertetett indok (1. melléklet) elfogadható, ezért a kért határidő módosítást támogatom. A módosítás lehetővé teszi, hogy az ”Építészeti Értékvédelmi Támogatás 2015” segítségével az eredeti támogatási célnak megfelelően az épület építészeti értéket hordozó részeinek felújítása a Támogató szándéka szerint megvalósuljon.


	Megállapodás tárgya
	Támogatás
	Támogatott munka tárgya
	Eredeti határidő
	Kért határidő módosítás

	Budapest IX. kerület, Ferenc körút 44.
	7.500.000 Ft
	az épület utcai homlokzatának felújítása
	2017. febr. 10.
	2018. febr. 10.

	
	A Megállapodás az épület utcai homlokzatának felújítására vonatkozik. A Társasház közös képviseletet váltott, ezáltal többlet adminisztrációs teher jelentkezett. A kivitelezőkkel történő egyeztetés elhúzódott, és tekintettel a közelgő hideg időre, a felújítás nem tud elkezdődni. A Megállapodásban rögzített időpontig a támogatott munka így nem készülhet el. A lakóház ezért kéri a támogatási összeg felhasználásának határidejét módosítani, hosszabbítani. 




”Műemléki Keret 2014” – Megállapodás felmondása
A Fővárosi Közgyűlés 1554/2014.(XII.3.) határozatában a ”Műemléki Keret 2014” pályázat odaítéléséről döntött.
A ”Műemléki Keret 2014” keretéből a támogatott pályázók közül egy pályázó a szerződésben vállalt eredeti határidőre, az alábbiakban részletezett indok alapján, nem tudta elkészíteni a támogatással érintett munkát, ezért a Megállapodás felmondása szükséges. 
A Szerződő felek által aláírt Megállapodás 8) pontja szerint „a munkálatok elvégzése határidejének módosítására csak egy alkalommal és legfeljebb egy évvel való meghosszabbítására csak a Támogató írásbeli hozzájárulásával van lehetőség”. A Megállapodás 20) pontja értelmében pedig „E szerződésnek az együttműködési, tájékoztatási, értesítési, ellenőrzés-tűrési és elszámolási kötelezettségre vonatkozó rendelkezéseinek … Támogatott által történő megszegése esetén Támogató jogosult a szerződést azonnali hatállyal felmondani.”
	Megállapodás tárgya
	Támogatás
	Támogatott munka tárgya

	Budapest II. kerület, Hűvösvölgyi út 87.
	400.000 Ft
	az épület utcáról látható három homlokzatának (ÉNY-i, DNY-i, DK-i) helyreállítása

	
	A Megállapodás az épület utcáról látható három homlokzatának (ÉNY-i, DNY-i, DK-i) helyreállítására vonatkozik. A pályázó a felújításhoz szükséges speciális szaktudást igénylő kivitelezést nem tudta időben elvégezni. A lehetőségként adott egy év határidő módosítás helyett a pályázó csupán bő négy hónapot kérelmezett. 
A munkák elvégzésének módosított határidejéig sem tudott a felújítás elkészülni. 



Kérem a T. Közgyűlést, hogy az előterjesztést megtárgyalni és a határozati javaslatokat elfogadni szíveskedjék.


Határozati javaslat
A Fővárosi Közgyűlés úgy dönt, hogy:

az ”Építészeti Értékvédelmi Támogatás 2015” terhére a Budapest Főváros Önkormányzata és a Budapest IX. kerület, Ferenc körút 44. szám alatti Társasház között 2016. február 10-én megkötött, FPH059/108-3/2016 iktatószámú Megállapodásban szereplő teljesítési határidő 2018. február 10-re történő módosításához hozzájárul. Ezzel egyidejűleg jóváhagyja és megköti a Budapest IX. kerület, Ferenc körút 44. szám alatti Társasházzal a 3. melléklet szerinti tartalmú Megállapodás-módosítást és felkéri a főpolgármestert annak aláírására.
határidő:	Megállapodás módosítás aláírására a közgyűlés határozatától számított két hónapon belül
felelős: 	Tarlós István főpolgármester

a „Műemléki Keret 2014” terhére a Budapest Főváros Önkormányzata és a Budapest II. kerület, Hűvösvölgyi út 87. szám alatti Lakóház (tulajdonos: Takács Viktor Tibor) között 2015. március 11-én megkötött, FPH059/336-2/2015 iktatószámú Megállapodást felmondja a 7. melléklet szerinti tartalommal. Ezzel egyidejűleg felkéri a főpolgármestert a Felmondó Nyilatkozat aláírására és az értesítés megküldésére. 
határidő:	A Felmondó Nyilatkozat aláírására és az értesítés megküldésére a közgyűlés határozatától számított két hónapon belül
felelős: 	Tarlós István főpolgármester

Határozathozatal módja:
Az 1-2. pont elfogadásához egyszerű szavazattöbbség szükséges.
Budapest, 2016. október „   ”
	

	Szeneczey Balázs dr.
főpolgármester-helyettes

	Láttam:

	Sárádi Kálmánné dr.
főjegyző



mellékletek:
ÉÉT 2015 – IX. kerület, Ferenc krt. 44. kérelem
ÉÉT 2015 – IX. kerület, Ferenc krt. 44. társasházi közgyűlési határozat
ÉÉT 2015 – IX. kerület, Ferenc krt. 44. Megállapodás módosítás
ÉÉT 2015 – IX. kerület, Ferenc krt. 44. Megállapodás
MK 2014 – II. kerület, Hűvösvölgyi út 87. Megállapodás
MK 2014 – II. kerület, Hűvösvölgyi út 87. Megállapodás módosítás
MK 2014 _ II. kerület, Hűvösvölgyi út 87. Felmondó nyilatkozat

